《郊庙歌辞。汉宗庙乐舞辞。章庆舞》
唐代·佚名

罘罳晓唱鸡人，三牲八簋斯陈。雾集瑶阶琐闼，

香生绮席华茵。雾佩貂珰熠爚，羽旄干戚纷纶。

酌鬯既终三献，凝旒何止千春。阿阁长栖彩凤，

郊宫叠奏祥麟。赤伏英灵未泯，玄圭运祚重新。

玉斝牺樽潋滟，龙旂凤辖逡巡。

瞻望月游冠冕，犹疑苍野回轮。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。